বিশেষভাবে সক্ষম ছাত্ৰ-ছাত্ৰীসকলৰ বাবে গুৱাহাটীৰ শিল্পগ্ৰামত বৃহস্পতিবাৰৰ পৰা পুতলা নিৰ্মাণৰ এখন তিনিদিনীয়া কৰ্মশালা আৰম্ভ হৈছে।
ভাৰত চৰকাৰৰ সাংস্কৃতিক মন্ত্ৰ্যালয়ৰ নৰ্থ ইষ্ট জ'ন কালচাৰেল চেন্টাৰ(এনইজেডচিচি)আৰু ব্যতিক্ৰম মাসডোৰ উদ্যোগত কৰ্মশালাখন অনুষ্ঠিত হৈছে।
শিল্পগ্ৰামত কৰ্মশালাখন ২৪ মাৰ্চলৈকে চলিব। শুকুৰবাৰৰ পৰা কৰ্মশালাখন পুৱা দহ বজাৰ পৰা পৰা দুপৰীয়া আঢ়ৈ বজালৈকে চলিব।
বৃহস্পতিবাৰে কৰ্মশালাখনৰ উদ্বোধনী অনুষ্ঠানত অংশ গ্ৰহণ কৰে এনইজেডচিচিৰ দায়িত্ববাহী জিতুল সোণোৱাল, ৰঞ্জন বিশ্বাস, ব্যতিক্ৰম মাসডোৰ সভাপতি ড০সৌমেন ভাৰতীয়া, আইআইআৰডিডিএৰ অধ্যক্ষ মনিপদ্মা বৰঠাকুৰ বাৰ্মা, জ্যোতিপ্ৰসাদ চহৰীয়া, পপি কলিতা, জুৰি কলিতা, আশ্ৰাফুল আলী আদিয়ে।
কৰ্মশালাৰ প্ৰশিক্ষক হিচাপে আছে ৰুমা বৰা, ৰূপালী দাস, শিল্পী চক্ৰৱৰ্তী, অজন্তা বৈশ্য আৰু আশিস শৰ্মা। শিশুৰ পৰা স্নাতক পৰ্যায়লৈকে ছাত্ৰ-ছাত্ৰীসকলে কৰ্মশালাখনত যোগদান কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
